ประกาศคณะกรรมการกำกับกิจการพลังงานเรื่องหลักเกณฑ์ วิธีการและเงื่อนไขการจัดทำและส่งข้อมูลเกี่ยวกับการประกอบกิจการพลังงานพ.ศ. ๒๕๖๑ โดยที่เป็นการสมควรกำหนดหลักเกณฑ์วิธีการและเงื่อนไขการจัดทำและส่งข้อมูลเกี่ยวกับการประกอบกิจการพลังงานอาศัยอำนาจตามความในมาตรา ๑๑ (๖) และมาตรา ๖๓วรรคหนึ่ง แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงาน จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงาน เรื่อง หลักเกณฑ์วิธีการและเงื่อนไขการจัดทำและส่งข้อมูลเกี่ยวกับการประกอบกิจการพลังงานพ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้กกพ. หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานผู้รับใบอนุญาต หมายความว่าผู้ได้รับใบอนุญาตการประกอบกิจการพลังงานข้อ ๔ ให้ผู้รับใบอนุญาตจัดทำและส่งข้อมูลเกี่ยวกับการประกอบกิจการพลังงานต่อกกพ. โดยข้อมูลที่ใช้ในการกำกับให้รวมถึงข้อมูล ดังต่อไปนี้(๑) แผนการประกอบกิจการพลังงาน(๒) ผลการประกอบกิจการพลังงาน(๓) ผลการดำเนินงานในการให้บริการ(๔) งบการเงินและแผนการลงทุน(๕) การดำเนินการด้านสิ่งแวดล้อมและชุมชน(๖) การจัดการด้านความปลอดภัยและเหตุฉุกเฉิน(๗) ข้อมูลเฉพาะตามประเภทใบอนุญาตตามที่คณะกรรมการกำหนดรายละเอียดข้อมูลและรอบการจัดทำที่กำหนดสำหรับการส่งข้อมูลตามวรรคแรกให้เป็นไปตามที่ กกพ. กำหนดหรือที่ระบุไว้ในเงื่อนไขท้ายใบอนุญาตหรือตามบัญชีรายการข้อมูลที่ กกพ.กำหนดท้ายประกาศนี้การส่งข้อมูลให้เป็นไปตามแบบที่เลขาธิการสำนักงาน กกพ. กำหนดข้อ ๕ กกพ.อาจให้ผู้รับใบอนุญาตจัดทำและส่งข้อมูลเกี่ยวกับการประกอบกิจการพลังงานเพิ่มเติมจากที่กำหนดไว้ในประกาศนี้ให้แก่กกพ. ภายในระยะเวลาที่กำหนดได้ตามความเหมาะสมข้อ ๖ ให้สำนักงาน กกพ.เก็บรักษาข้อมูลที่ได้รับจากผู้รับใบอนุญาตซึ่งเป็นความลับในการประกอบกิจการพลังงานของผู้รับใบอนุญาตอย่างเคร่งครัดและห้ามมิให้เปิดเผยแก่บุคคลอื่น เว้นแต่จะได้รับความยินยอมเป็นลายลักษณ์อักษรจากผู้รับใบอนุญาตเจ้าของข้อมูล หรือเป็นผู้มีอำนาจเปิดเผยได้ตามกฎหมายหรือศาลมีคำสั่งให้เปิดเผยข้อ ๗ การส่งข้อมูลให้ใช้วิธีการหนึ่งวิธีการใด หรือหลายวิธี ดังต่อไปนี้(๑) ส่งทางระบบเครือข่ายอินเทอร์เน็ตผ่านเว็บไซต์ของสำนักงานกกพ.โดยการเข้ารหัสและชื่อผู้ใช้งานตามกฎหมายว่าด้วยธุรกรรมทางอิเล็กทรอนิกส์โดยข้อมูลต้องมีการรับรองความถูกต้อง ทั้งนี้ผู้รับใบอนุญาตต้องส่งข้อมูลต้นฉบับมาที่สำนักงาน กกพ.ภายในเจ็ดวันทำการนับแต่วันที่ส่งข้อมูลดังกล่าว(๒) ส่งข้อมูลโดยตรงที่สำนักงาน กกพ.หรือทางไปรษณีย์ลงทะเบียนตอบรับ โดยให้ถือวันที่ส่งข้อมูลต่อสำนักงาน กกพ.หรือวันที่การไปรษณีย์ต้นทางประทับตรารับเป็นวันที่ส่งข้อมูล(๓) ส่งทางโทรสารโดยให้ถือวันที่ส่งโทรสารเป็นวันที่ส่งข้อมูล ทั้งนี้ ผู้รับใบอนุญาตต้องส่งข้อมูลฉบับจริงมาที่สำนักงานกกพ. ภายในเจ็ดวันทำการนับแต่วันที่ส่งข้อมูลทางโทรสารดังกล่าว(๔) ส่งโดยวิธีการอื่นตามที่ กกพ. กำหนดข้อ ๘ หากสำนักงาน กกพ.ตรวจสอบและพบข้อมูลที่ไม่ครบถ้วนหรือไม่ถูกต้อง ผู้รับใบอนุญาตจะต้องปรับปรุงแก้ไขข้อมูลและส่งให้สำนักงานกกพ. ตามวิธีการในข้อ ๗ ภายในสิบห้าวันนับแต่วันที่ผู้รับใบอนุญาตได้รับแจ้งเป็นหนังสือจากสำนักงาน กกพ.กรณีที่ผู้รับใบอนุญาตไม่สามารถจัดทำและส่งข้อมูลได้ตามที่กำหนดให้ผู้รับใบอนุญาตชี้แจงเหตุผลความจำเป็นอันสมควรให้สำนักงาน กกพ. ทราบเป็นลายลักษณ์อักษรก่อนพ้นกำหนดระยะเวลาการส่งข้อมูลข้อ ๙ หากผู้รับใบอนุญาตฝ่าฝืนหรือไม่ปฏิบัติตามประกาศนี้ให้สำนักงาน กกพ. มีหนังสือแจ้งให้ผู้รับใบอนุญาตกระทำการหรืองดเว้นกระทำการภายในระยะเวลาที่กำหนดพร้อมแจ้งสิทธิอุทธรณ์ข้อ ๑๐ กรณีที่ผู้รับใบอนุญาตฝ่าฝืนหรือไม่ปฏิบัติตามคำสั่งของสำนักงานกกพ. หรือคำสั่งของ กกพ. ในข้อ ๙ ให้สำนักงาน กกพ.มีหนังสือแจ้งให้ผู้รับใบอนุญาตปฏิบัติพร้อมกำหนดค่าปรับไม่เกินสองหมื่นบาทต่อวันจนกว่าจะปฏิบัติตามคำสั่งครบถ้วนข้อ ๑๑ ในกรณีที่เกิดเหตุ ดังต่อไปนี้(๑) อุบัติเหตุร้ายแรงในสถานประกอบกิจการพลังงาน เช่นการระเบิด เพลิงไหม้(๒)เกิดการบาดเจ็บสาหัสหรือเสียชีวิตอันเนื่องมาจากการประกอบกิจการพลังงาน(๓)เกิดเหตุการณ์ที่มีผลทำให้ผู้รับใบอนุญาตต้องหยุดให้บริการ(๔) เกิดผลกระทบต่อความมั่นคงทางพลังงานให้ผู้รับใบอนุญาตรายงานข้อเท็จจริงเบื้องต้นต่อ กกพ. ให้ทราบภายใน๒๔ ชั่วโมงนับแต่เกิดเหตุกรณีเกิดเหตุการณ์ไม่ปกติอันอาจกระทบต่อการประกอบกิจการพลังงานให้ผู้รับใบอนุญาตแจ้งให้ กกพ. ทราบแต่ต้องไม่เกินเจ็ดวันนับแต่วันที่ผู้รับใบอนุญาตทราบหรือควรจะทราบเหตุหลังจากการแจ้งเหตุแล้ว ให้ผู้รับใบอนุญาตจัดทำรายงานและส่งให้ กกพ.ทราบภายในเจ็ดวันโดยใช้วิธีการหนึ่งวิธีการใดตามข้อ ๗ (๑) (๓) หรือรายงานให้ กกพ.ทราบทางโทรศัพท์ข้อ ๑๒ นับแต่วันประกาศนี้มีผลใช้บังคับให้ผู้รับใบอนุญาตจัดทำและส่งข้อมูลเกี่ยวกับการประกอบกิจการพลังงานต่อ กกพ.ภายในกำหนดเวลา ดังต่อไปนี้(๑) สำหรับผู้ผลิตไฟฟ้ารายใหญ่ (Independent Power Producer - IPP) เมื่อพ้นกำหนดเก้าสิบวัน(๒) สำหรับผู้ผลิตไฟฟ้ารายเล็ก (Small Power Producer - SPP) เมื่อพ้นกำหนดหนึ่งร้อยยี่สิบวัน(๓) สำหรับผู้ผลิตไฟฟ้าขนาดเล็กมาก (Very Small Power Producer - VSPP) เมื่อพ้นกำหนดหนึ่งร้อยห้าสิบวันข้อ ๑๓ ให้ประธานกรรมการกำกับกิจการพลังงานเป็นผู้รักษาการและให้กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศ ณ วันที่ ๔ เมษายน พ.ศ. ๒๕๖๑พรเทพ ธัญญพงศ์ชัยประธานกรรมการกำกับกิจการพลังงานเอกสารแนบท้าย๑. บัญชีรายการข้อมูลแนบท้ายประกาศ(ดูข้อมูลจากภาพกฎหมาย)พัชรภรณ์/จัดทำ๒๐มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๕ ง/หน้า ๒๐/๒๒ พฤษภาคม ๒๕๖๑